
รายงานการประชุมสภาองค์การบริหารส่วนตำบลตลิ่งชัน
สมัยสามัญ  สมัยที่ 2  ครั้งที่  1  ประจำปี  พ.ศ. 2564
วันที่  30  เดือน มิถุนายน  พ.ศ.  2564
ณ  ห้องประชุมสภาองค์การบริหารส่วนตำบลตลิ่งชัน
.............................................
เปิดประชุม  เวลา  09.00  น.

	เมื่อที่ประชุมพร้อม นายสุรพลประชุม ประธานสภาองค์การบริหารส่วนตำบลตลิ่งชัน  ได้ดำเนินการประชุม ตามระเบียบวาระดังนี้
ระเบียบวาระที่  1		เรื่องที่ประธานแจ้งให้ที่ประชุมทราบ
				- ไม่มี -
ระเบียบวาระที่ 2			เรื่องรับรองรายงานการประชุมสภาองค์การบริหารส่วนตำบลตลิ่งชัน สมัย
				สามัญ สมัยที่ 1 ครั้งที่ 1 ประจำปี	พ.ศ.2564 วันที่ 16 เดือนกุมภาพันธ์ 2564
ประธาน				- ขอเชิญเลขานุการสภาองค์การบริหารส่วนตำบลสรุปรายงานการประชุมครั้งที่แล้วให้ที่ประชุมทราบอีกครั้งครับ
นายอภิรักษ์ ไพบูลย์		- เลขานุการสภาองค์การบริหารส่วนตำบลตลิ่งชัน ได้อ่านสรุปรายงานการ
เลขานุการสภา อบต.		ประชุมสภา อบต. สมัยสามัญ สมัยที่ 1 ครั้งที่ 1 วันที่ 16 เดือนกุมภาพันธ์ พ.ศ.2564 ซึ่งคณะกรรมการตรวจรายงานการประชุมได้ตรวจสอบถูกต้องแล้วให้ที่ประชุมทราบอีกครั้ง
ประธาน				- ตามที่เลขานุการสภาองค์การบริหารส่วนตำบลได้อ่านสรุปรายงานการประชุมครั้งที่แล้วให้ที่ประชุมทราบมีสมาชิกสภา อบต.ท่านใดจะแก้ไขหรือเห็นว่าไม่ถูกต้องตรงไหน มีไหมครับ ถ้าไม่มีผมขอมติรับรองรายงานการประชุมด้วยครับ
มติที่ประชุม			- ที่ประชุมมีมติรับรอง
ระเบียบวาระที่ 3			กระทู้ถาม
				- ไม่มี-
ระเบียบวาระที่ 4			เรื่องทีคณะกรรมการที่สภาท้องถิ่นตั้งขึ้นพิจารณาเสร็จแล้ว
				- ไม่มี-
ระเบียบวาระที่ 5			เรื่องที่เสนอใหม่
				5.1 เรื่องการพิจารณาให้ความเห็นชอบร่างแผนพัฒนาท้องถิ่น(พ.ศ.2561-
				2565) ฉบับเพิ่มเติม ฉบับที่ 3 พ.ศ.2564
ประธาน				- ขอเชิญนายกองค์การบริหารส่วนตำบลได้ชี้แจงรายละเอียดครับ
นายชัยวุฒิ แก้วอย่างดี		- นายกองค์การบริหารส่วนตำบลได้เสนอหลักการและเหตุผลในการจัดทำนายก อบต.ตลิ่งชัน		แผนพัฒนาท้องถิ่น(พ.ศ.2561-2565) ฉบับเพิ่มเติม ฉบับที่ 3 พ.ศ.2564 
				ต่อที่ประชุมดังนี้
	ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ฉบับที่ 3 พ.ศ.2561 ซึ่งได้กำหนดให้องค์กรปกครองส่วนท้องถิ่นมีอำนาจหน้าที่ในการจัดทำแผนพัฒนาท้องถิ่น โดยให้องค์กรปกครองส่วนท้องถิ่นใช้แผนพัฒนาท้องถิ่นเป็กรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในช่วงแผนนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น
	องค์การบริหารส่วนตำบลตลิ่งชัน ได้ดำเนินการจัดทำแผนพัฒนาท้องถิ่น(พ.ศ.2561-2565) ซึ่งได้ประกาศใช้แผนพัฒนาท้องถิ่นเมื่อ 13 มิถุนายน 2562 และได้เพิ่มเติม ครั้งที่ 1 เมื่อวันที่ 15 กุมภาพันธ์ 2563 และแก้ไขเพิ่มเติมครั้งที่ 2 เมื่อ 16 มิถุนายน 2563 ไปแล้วนั้น เนื่องจากมีความจำเป็นต้องเพิ่มเติมโครงการพัฒนาที่จะดำเนินการในปีงบประมาณ พ.ศ.2565 เพื่อให้สอดคล้องกับปัญหาและความต้องการของประชาชนในปัจจุบัน จึงจำเป็นต้องมีการเพิ่มเติมแผนพัฒนาท้องถิ่น(พ.ศ.2561-2565) ครั้งที่ 3  พ.ศ.2564 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น(ฉบับที่ 3) พ.ศ.2561 รายละเอียดปรากฏตามร่างแผนพัฒนาท้องถิ่นที่ท่านสมาชิกสภา อบต.ได้รับไปพิจารณาล่วงหน้าแล้ว จึงขอให้ท่านสมาชิกสภา อบต.ได้พิจารณาต่อไป
ประธาน				- สมาชิกสภา อบต.ท่านใดจะอภิปรายหรือมีข้อสงสัยประการใดขอเชิญ
				ครับ
ที่ประชุม			- ที่ประชุมไม่มีผู้อภิปราย
ประธาน				- ถ้าไม่มีสมาชิกสภา อบต.ท่านใดอภิปราย ผมขอมติที่ประชุมด้วยครับ
มติที่ประชุม			- ที่ประชุมมีมติดังนี้
					มติเห็นชอบ		15	เสียง
					มติไม่เห็นชอบ		-	เสียง
					ขาดประชุม		-	คน
					งดออกเสียง		1	เสียง(ประธานสภาฯ)
				(ขณะขอมติที่ประชุมมีสมาชิกสภา อบต.อยู่ในที่ประชุม 16 คน)
				5.2 เรื่องพิจารณาให้ความเห็นชอบร่างแผนพัฒนาท้องถิ่น(พ.ศ.2566-
				     2570)
ประธาน				- ขอเชิญนายกองค์การบริหารส่วนตำบลตลิ่งชันชี้แจงรายละเอียดครับ
นายชัยวุฒิ แก้วอย่างดี		- เรียนท่านประธานสภาองค์การบริหารส่วนตำบลตลิ่งชัน สมาชิกสภา
นายก อบต.ตลิ่งชัน		องค์การบริหารส่วนตำบลตลิ่งชันทุกท่าน และผู้เข้าร่วมประชุมที่เคารพทุก
ท่านครับ องค์การบริหารส่วนตำบลตลิ่งชันได้จัดทำแผนพัฒนาท้องถิ่น(พ.ศ.2566-2570) ตามหลักเกณฑ์และแนวทางการจัดทำแผนพัฒนาตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น(ฉบับที่ 3) พ.ศ.2561 เพื่อใช้แผนพัฒนาท้องถิ่นเป็นแนวทางในการบริหารและพัฒนาองค์การบริหารส่วนตำบลตลิ่งชัน เสร็จเรียบร้อยแล้ว เพื่อให้สภาองค์การบริหารส่วนตำบลตลิ่งชันได้พิจารณาให้ความเห็นชอบ ซึ่งมีรายละเอียดปรากฏตามร่างแผนพัฒนาท้องถิ่น(พ.ศ.2566-2570) ที่ได้แจกให้ท่านสมาชิกได้ไปพิจารณารายละเอียดล่วงหน้าแล้ว จึงขอให้ที่ประชุมได้พิจารณาให้ความเห็นชอบต่อไปครับ
ประธาน				- ตามที่ท่านนายกองค์การบริหารส่วนตำบลตลิ่งชัน ได้เสนอร่างแผนพัฒนา
ท้องถิ่น(พ.ศ.2566-2570) ให้ที่ประชุมได้รับทราบแล้ว ขอเชิญท่านสมาชิกสภา อบต.อภิปรายครับ ใครมีข้อสงสัยหรือจะเสนอแนะหรือเพิ่มเติมในประเด็นใดขอเชิญครับ
ที่ประชุม			- ที่ประชุมไม่มีผู้อภิปราย
ประธาน				- ถ้าที่ประชุมไม่มีผู้อภิปราย ผมขอมติที่ประชุมด้วยครับ
มติที่ประชุม			- ที่ประชุมมีมติดังนี้
					มติเห็นชอบ	15	เสียง
					มติไม่เห็นชอบ	-	เสียง
					ขาดประชุม	-	เสียง
					งดออกเสียง	1	เสียง
				(ขณะขอมติที่ประชุมมีสมาชิกสภา อบต.อยู่ในที่ประชุม 16 คน)
ระเบียบวาระที่ 6			เรื่องอื่น ๆ
				- ไม่มี-
ปิดประชุมเวลา 09.30 น.




จดบันทึกการประชุม
 อภิรักษ์  ไพบูลย์
                  (นายอภิรักษ์  ไพบูลย์)

